ซัตเตะ

ซัตเตะ () เป็นนครที่ตั้งอยู่ทางตะวันออกของจังหวัดไซตามะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 กันยายน ค.ศ. 2024 ประมาณ 48,562 คน และมีความหนาแน่นของประชากร 1,431 คนต่อตารางกิโลเมตร ได้รับการยกฐานะเป็นเทศบาลนครเมื่อ ค.ศ. 1986

 ภูมิศาสตร์ 

นครซัตเตะตั้งอยู่ในพื้นที่ราบทางตะวันออกของจังหวัดไซตามะ อยู่บริเวณจุดติดต่อกันระหว่างจังหวัดไซตามะ จังหวัดชิบะ และจังหวัดอิบารากิ นครซัตเตะมีระดับความสูงเฉลี่ยประมาณ  เหนือระดับน้ำทะเล มีแม่น้ำเอโดะและแม่น้ำนากะไหลผ่านเมือง ซึ่งอยู่ห่างจากใจกลางโตเกียวประมาณ 

 เทศบาลข้างเคียง 

 จังหวัดไซตามะ
 นครคูกิ
 เมืองซูงิโตะ
 จังหวัดชิบะ
 นครโนดะ
 จังหวัดอิบารากิ
 เมืองโกกะ

 ภูมิอากาศ 
ซัตเตะมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) มีลักษณะเด่นคือ มีฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในซัตเตะอยู่ที่  ปริมาณน้ำฝนเฉลี่ยทั้งปีอยู่ที่  โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ  และต่ำสุดในเดือนมกราคมอยู่ที่ประมาณ ข้อมูลภูมิอากาศซัตเตะ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรซัตเตะ ประชากรของซัตเตะมีจำนวนสูงสุดในราว ค.ศ. 2000 และลดลงนับตั้งแต่นั้นเป็นต้นมา

 ประวัติศาสตร์ 
ในช่วงยุคคามากูระ พื้นที่บริเวณซัตเตะได้รับการพัฒนาขึ้นเป็นเมืองที่พักบนเส้นทางการค้า (หรือชูกูบะ) บนเส้นทางสายคามากูระไคโด และยังรักษาบทบาทนั้นไว้จนถึงยุคเอโดะด้วยการเป็นจุดบรรจบของเส้นทางนิกโกไคโดกับเส้นทางนิกโกโอนาริไคโด

เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเมืองซัตเตะขึ้นภายในอำเภอคิตากัตสึชิกะ จังหวัดไซตามะ และได้รับการยกฐานะเป็นนครเมื่อวันที่ 1 ตุลาคม ค.ศ. 1986 ใน ค.ศ. 2004 ได้มีการหารือเกี่ยวกับการควบรวมนครซัตเตะกับเทศบาลข้างเคียง ได้แก่ นครคูกิ และเมืองวาชิมิยะ โดยเลือกชื่อเมืองใหม่เป็น นครซากูราโนมิยะ () แต่การควบรวมเทศบาลดังกล่าวก็เป็นอันล้มเลิกไป

 การเมืองการปกครอง 
นครซัตเตะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครที่เป็นฝ่ายนิติบัญญัติระบบสภาเดียวซึ่งประกอบด้วยสมาชิก 15 คน ในแง่ของการเมืองระดับจังหวัด นครซัตเตะกับเมืองซูงิโตะจะประกอบกันเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองภายระดับชาติ นครซัตเตะเป็นส่วนหนึ่งของเขตเลือกตั้งที่ 14 จังหวัดไซตามะ ในการเลือกตั้งสมาชิกสภาผู้แทนราษฎรซึ่งเป็นสภาล่างของรัฐสภาญี่ปุ่น

 เศรษฐกิจ 
เศรษฐกิจของซัตเตะจะอยู่ในภาคเกษตรกรรมเป็นหลัก

 การศึกษา 
โรงเรียนของรัฐในนครซัตเตะจะประกอบด้วยโรงเรียนที่สังกัดเทศบาลนครซัตเตะ ได้แก่ โรงเรียนประถมศึกษา 9 แห่ง โรงเรียนมัธยมศึกษาตอนต้น 3 แห่ง และโรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 1 แห่ง นอกจากนี้ ในระดับอุดมศึกษา นครซัตเตะยังเป็นที่ตั้งของมหาวิทยาลัยวิทยาศาสตร์สุขภาพญี่ปุ่น ()

 การขนส่ง 
 รถไฟ 
 32px รถไฟโทบุ: สายนิกโก
 สถานี: 

 ทางหลวง 



 สถานที่ที่น่าสนใจ 

 กงเง็นโดสึตสึมิ () ต้นซากูระพันธุ์โยชิโนะกว่า 1,000 ต้นกระจายอยู่ตามริมคันกั้นน้ำของแม่น้ำกงเง็นโดเป็นระยะทางกว่า 1 กิโลเมตร ในช่วงฤดูซากูระบาน นักท่องเที่ยวจำนวนมากจากทั่วจังหวัดและจากที่อื่นต่างมาชื่นชมดอกซากูระและดอกเรปซีดสีชมพูและสีเหลืองที่งดงาม และยังมีร้านค้าต่าง ๆ ออกมาตั้งแผงขายของริมคันกั้นน้ำอีกด้วย นอกจากนี้ บริเวณคันกั้นน้ำยังปลูกดอกไฮเดรนเยียและดอกพลับพลึงเเมงมุม (ฮิกัมบานะ) ซึ่งจะบานในช่วงฤดูร้อนและฤดูใบไม้ร่วงอีกด้วย

 บุคคลที่มีชื่อเสียง 
 คางามิ โยชิมิซุ () ผู้สร้างซีรีส์ลักกีสตาร์ เกิดที่เมืองซัตเตะ แม้ว่าตอนนี้เขาจะย้ายออกจากเมืองซัตเตะไปแล้ว แต่บ้านของเขาถูกปรับเปลี่ยนเป็นพิพิธภัณฑ์ลักกีสตาร์ ซึ่งได้รับการปรับปรุงให้คล้ายกับบ้านของอิซึมิ โคนาตะ (หนึ่งในตัวละครหลักในซีรีส์)  เป็นเวลาหลายปี ปัจจุบันพิพิธภัณฑ์ปิดให้บริการแล้ว

 อ้างอิง 

 แหล่งข้อมูลอื่น 




หมวดหมู่:นครในจังหวัดไซตามะ